stanford-oval/wikipedia huggingface dataset:
הענוגות הנלעגות
הפרסיוֹזִיטֵה-הענוגות > מפת הערגה

צרפתית: La carte de Tendre, צוירה על ידי מדלן דה סקודרי וצורפה לרומנה "קליליה". הכוונה ב-Tendre זו הבעה של רגש האהבה. באחת משיחות הסלון, פליסון הצעיר המחזר אחר סַפּוֹ, כינויה של מדלן, ומנסה לגשש את מעמדו אצלה לאחר שלושה חודשים, כאשר הקציבה היא לו חצי שנה למבחן. היא טוענת שמתוך שלוש ההגדרות אצלה הוא נמצא במיוחדים, אחרי חדשים ולפני עורגים. וקיימות שלוש דרכים להגיע להגדרה הזאת, במים, באוויר וביבשה. אם ילך לאיבוד הוא לא יגיע לעולם. והדרך הכי מהירה היא המצאת התעופה.
הרעיון התגלגל למפה ברומן והיו בה ערים ומבצרים (כמו הגאווה בתחילת הדרך).
הערותיו של מנחם דורמן בנושא:


היוצאים מן העיר "ידידות חדשה", מפליגים בנהר הקרוי "נטיית הלב" ומגיעים לעיר־הערגה. אם הם מבכרים לעשות את דרכם ביבשה, הם עוברים במקומות שונים, כגון "פתקים מתוקים", "חרוזים נלעסים" ו"אגרות כוסף"; פעמים הם טועים בדרך ואז הם מגיעים לערים, ששם אין אקלים נוח לאהבה, כגון "הזנחה", "קרירות" ועוד. עד שמסעם מסתיים ב"אגם האדישות"; אחרים מרחיקים עד לים המסוכן הגובל עם ארץ־לא־נודעת".
הענוגות אצל מולייר > הקדמה

באופן די נדיר מצורפת כאן הקדמה מפי מולייר. הוא מוחה על הזמן הקצר שהוקצב לו לכתוב אותה, ובנוסף על כך עוד מדובר בהדפסתו הראשונה. הוא מדגיש שמדובר בסאטירה המכוונות אל החיקוי לענוגות ולא אל הענוגות האמיתיות.
הענוגות אצל מולייר > המחזה

מולייר בא לבקר תופעה חברתית, שמלכתחילה הייתה כבר מושא לדיונים והומור, וחלק משיחת היום.



עוד במערכה הראשונה אנו למדים על אופיין של העלמות מפי לה גרונז' באומרו שהן עירוב (אמביגו-ארוחה שופעת מנות) של פרסיוז וקוקט (הקנטות, עידוד ופרובוקציה של המין השני).



מפי מדלון וקטו אנו מבינים שאין רומן בלי הרפתקאות, צריך שיהיו יריבים, האבות יתנגדו והדרך ארוכה אם בכלל עד לחתונה. הן מוחות על הגישה הישירה של הצעת חתונה עוד בפגישה הראשונה, איפה הרומן אם הוא כה קצר? והרעיון של לשכב לצד גבר עירום בלילה הראשון דוחה אותן.

שלבי החיזור לפי מדלון (תמונה רביעית): 1. הוא רואה אותה מרחוק במקדש, בטיילת או בטקס פומבי ומוכה סנוורים. 2. הוא מסתיר זמן מה את אהבתו במהלך ביקורים המאפשרים לו להפגין את מעלותיו ולה לעמוד על תרבותו. 3. הצהרת האהבה, בדרך-כלל, באיזה גן - חייבים לכעוס ולסרב לה, לא משנה מה מרגישים ואז באה תקופת צינון. 4. יש פיוס, והצהרת אהבה. 5. הרפתקאות. לא מוזכר שלב החתונה רמז לביקורת: הן משחקות ונהנות מן התהליך, אהבה חצרונית, אך בסוף אין תוצאות, משפחה, נישואין.

שתי תפיסות מתמודדות זו מול זו ומזינות זו את זו, הרציונליות והמסורתיות אצל גורז'יבוס דוחפת את הענוגות לעידון יתר ולעבר האידיאליסטיות שלהן והוא בתגובה מראה צד גס הרבה יותר מהנהוג אצלו.



מדלון וקטו הן ענוגות של הכפר שבאו לפריז, יש להן מנהגים מוגזמים של ענוגות, במעשים ומעל הכול בביטוים המיוחדים; הן דורשות את "יועצת החן" מן המשרתת, מה שגורם לאפקט קומי הואיל והיא אינה מסוגלת להבין את דרישתן, וזה מאלץ אותן להסביר לה שמדובר במראה שלהן. עוד דבר המבדיל אותן מן הענוגות האמיתיות, היא העובדה שאין הן זיהו את המרקיז המזויף ובהמשך את הרוזן. לכן, הן מושמות ללעג הן בכפר כבעלות שאיפות להיות משהו שהן לא, ובפריז ככפריות תמימות שנופלות בפח שטמנו להן לה גרונז' ודו קרואזי. 




המידתיות לוקה בחסר ותחושות אשליה - הן מפגינות התלהבות מוגזמת מקטע השירה של מסקרי ומגלות חוסר הבנה בתרבות הפרסיוז בתעוזתן לבקש שידוך ממסקרי ללא קשר קרוב שיכל לאפשר את התחינה הזאת. העורמה וחלקות הלשון של מסקרי עובדות על מדלון וקטו (בתרגומו של נתן אלתרמן) האומרת בתמונה 11: "אנו יודעות היטב מי אתם, אין בנו שום ספק". מסקרי וז'ודולה מעבירים ביניהם שיחות על קרבות ומזמינים אותן לממש את צלקותיהם והן מרשות לעצמן לגעת בהם כי אין הן ממש יודעות איך זה באמת מתנהל, רק כשמסקרי מציע להראות להם את פצעיו תוך הורדת מכנסיו הן עוצרות אותו (מולייר נמנע מחוסר טעם מופגן שכזה). 

מולייר נתן להן מאפיינים רבים של ענוגות: הן מעדיפות שמות מרומנים (שמות ספרותיים - בצרפתית: Parnasse) על שמותיהן, מה שיכול ללמד על נתק מהמציאות, הן מזכירות את מפת הערגה, השפה המיוחדת שלהן: "אנטיפוד של השכל הישר" כדי לומר טיפש או "נדרש" במקום משרת.
מרכיבים קומיים

ההומור במחזה מורכב מן:
הקצנת תופעת הפרסיוז המוכרת לקהל, הכול מוגזם: איפור, התייחסות למשרתים, שפה עשירה בביטויים וכשהשפה גבוהה־גבוהה זה כבר הופך להיות מצחיק.
השחקנים משחקים בשמם, ולרוב בניגוד לאופיים, ז'ודולה המוכר לקהל, ומולייר המשחק את מסקרי המשחק את תפקיד המרקיז עד הסוף - צוחקים ממנו כמשרת וכאציל גם יחד.
התייחסויות לז'ודולה השחקן: האיפור, האף.
חוסר המודעות של הדמויות למגוחכות של עצמן. לדוגמה: למסקרי כובע נוצות מוגזם הנוגע ברצפה, והפשטת המשרתים המתחזים מבגדיהם אינה מפריעה להם להתנהג באותה ארשת כבוד.
על הופעת מסקרי מפי עד ראייה: "הפאה-הנוכרית שלו הייתה כה גדולה שהייתה זזה ממקומה כל־אימת שקד קידה, ואילו הכובע שלו היה קטן עד כדי כך, שניתן היה לנחש שהוא מצוי יותר בידיו של המארקיז מאשר על קודקודו. צווארון התחרים שלו ראוי היה שייקרא בשם חלוק, ומלמלות הקרסוליים דומה שהיו עשויות לשמש מקומות־מחבוא לילדים במשחקם".
מולייר מכניס נושאים או מאורעות שקרו באותה תקופה, וציטוטים ממחזות אחרים.
משל

יש הטוענים, כמו רֹנֵה בּרֵי (René BRAY) שמולייר חי את התקופה כאיש תיאטרון ולכן בחר בנושא מדובר, וכלל לא מקורי ולהבדיל ממורליסט הבא לבקר את נושאי היום-יום, הוא עורר שיח עם הנועזות וההקצנה שלו, כמנהגו במחזות אחרים שבהן הוא לוקח אובססיה ומקצין אותה עד לאבסורד. זאת אומרת הביקורת והשיח בנושאים מעניינים הם חלק מן העניין אך לא המטרה. 



יש כאמור ביקורת על הפרסיוז שהופכים הכול לקוד וטקס, השלבים המלאכותיים כמו סירוב למחזר למרות החיבה, וההתרחקות מן המטרה של נישואין והקמת משפחה לטובת הנאות והרפתקאות. אין להן באמת בחירה אמיתית, כי גם אם יש משחק עם המחזר, הן מדגימות פאסיביות.



ייתכן שמפאת חומרת הדברים, אין אף מילה המדברת על זה בבירור, אך בביקורת החבויה שאותה ניתן לקרוא בין השורות (בייחוד השורה האחרונה בתרגום המילולי) נאמר כי אם משרתים יכולים להראות ולהתנהג כמו אצילים, אז במה נבדלו אצילים משאר בני האדם? (והתשובה המובלעת היא: בבגדים) מה שמעורר תהיה וספק על כל עניין זכויות היתר לאצילים והמשטר הישן. 

אלתרמן הוסיף ממילותיו כפי שניתן להשוות בינו לבין התרגום המילולי, תמונה 16 עמ' 43-42:
| בתרגום נתן אלתרמן | תרגום מלולי |
| --- | --- |
"מסקריל: כך מתייחסים אל מרקיז! זוהי החברה הגבוהה: תקלה של מה בכך, וכבר אתה מאוס על אלה שהתפעלו ממך זה עכשיו. בוא, ידידי, נלך לבקש את מזלנו במקום אחר. אני רואה שכאן אין מחשיבים אלא את הלבוש הנוצץ; המידות הטובות, כשהן בלי כחל ושרק, אין להן כאן שום ערך.":  "מסקרי: לנהוג כך במרקיז! הנה מה שנהיה מן העולם מזל רע הקטן ביותר עוֹשנוּ חסרי־ערך בעיני אלו שראו את היקר בעינינוּ. נלכנה, קאמארד, נלך לחפש את מזלנו במקום אחר; אני רואה טוב מאוד שאין אוהבים כאן כלום מלבד החזות הריקנית, ואין מחשיבים כלל פה את המידות הטובות במלוא ערומן"
מחזות להשוואה

הנשים החכמות בדמויות של ארמון ודוֹ בליז.
שונא הבריות בעיקר דמותה של סֵלִימֶן.
לקריאה נוספת

Petit de Julleville, Louis, Histoire de la langue et de la littérature française des origines à 1900 (Reprod. en fac-sim.),Kraus reprint (Nendeln), 1975 (Read online at Gallica).
Ferbard ANGUÉ, Les Précieuses ridicules, Bordas, 1970.
Antoine Baudeau de SOMAIZE ; Le Grand dictionnaire des prétieuses, historique, poétique..., Paris Jean Ribou, 1661.
אלתרמן נתן, מולייר - קומדיות (כרך ראשון), הקיבוץ המאוחד, תשכ"ז.
הערות שוליים

↑  לַגְרַנְז' ודוּקְרוּאַזִּי הם "מחזרים שהושבו ריקם" לפי אלתרמן.
↑  בשונה מהצרפתית, לפי אלתרמן: "אני פה בעל הבית ובעל הדעה", "או שכה אחיה אם אין אני מכניס אתכן למנזר" - סוף תמונה רביעית
↑  Petit de Julleville, Louis, 1975 page 127.
↑  Petit de Julleville, Louis, 1975, page 130.
↑  Ferbard ANGUÉ 1970, page 47.
↑  מולייר-קומדיות (כרך ראשון) עמ' 261, הערות מאת מנחם דורמן.
↑  תמונה 9, עמוד 24, קומדיות כרך א'
↑  פתיחת תמונה 6, מדלון (מצרפתית, שורה 188)
↑  מולייר-קומדיות (כרך ראשון) עמ' 34, "מחלה שנסכה חיוורון על קלסתר-פניו".
↑  מולייר-קומדיות (כרך ראשון) עמ' 260 הערות לפי מנחם דורמן.
↑  ממאפיני הפילוסופיה השמה לגנאי, פרודיה למשפט המפורסם: Sic transit gloria mundi.
↑  דו-משמעות: חבר לנשק/לחוויות חשובות ונשמע גם כמו: Camarde, חסר אף, או אף שטוח, ייתכן שזוהי עוד התייחסות מני רבות לז'ודולה, שכאמור נהג לדבר דרך האף, או רמז למבנה אפו.
↑  הזדמנויותנו.
↑  מילה המעלה צחוק מפני שז'ודולה הופשט מבגדיו, הוא עירום במובן החברתי של המילה, ללא תחפושת.
| --- | --- |
בקרת זהויות :  BnF: cb11998592h (data) 
מסקרי : מה אתן חושבות על נוצות האווז שלי ? המוצאות אתן אותן מתאימות לבגדיי ?


קטו : לגמרי.

(הענוגות הנלעגות)

ציור מאת: ז'אן מישל מורו Moreau le Jeune) Jean-Michel Moreau) .
הממלכה המאוחדת באירוויזיון 2022

הממלכה המאוחדת השתתפה באירוויזיון 2022, שהתקיים בטורינו, איטליה, עם השיר "Space Man" של סאם ריידר. זו הייתה השתתפותה ה-64 של המדינה בתחרות הזמר של האירוויזיון. רשות השידור הבריטית (BBC) בחרה באופן פנימי את הנציג והשיר, בשיתוף עם חברות תקליטים שונות.
כחברה ב"חמש המדינות הגדולות", לצד איטליה, גרמניה, צרפת וספרד, הממלכה המאוחדת העפילה באופן אוטומטי לגמר אירוויזיון 2022. ריידר ביצע את שירו ב-14 במאי, והגיע למקום השני עם 466 נקודות (283 מהשופטים ו-183 מהקהל). זו התוצאה הטובה ביותר של המדינה מאז הגעתה למקום השלישי באירוויזיון 2002, וריידר הפך לנציג הבריטי שקיבל את מספר הנקודות הגבוה ביותר בהיסטוריה של האירוויזיון. כ-8.9 מיליון אנשים צפו באירוויזיון השנה בממלכה המאוחדת, כשברגע השיא מספר הצופים עמד על 10.6 מיליון – נתוני המדרוג הגבוהים ביותר של התחרות במדינה זו בעת האחרונה.
רקע

קדם לאירוויזיון 2022, הממלכה המאוחדת השתתפה שישים ושלוש פעמים בתחרות, מאז הופעת הבכורה שלה באירוויזיון 1957. היא זכתה חמש פעמים במקום הראשון: באירוויזיון 1967, עם השיר "Puppet on a String" של סנדי שו; באירוויזיון 1969 עם השיר "Boom Bang-a-Bang" של לולו; באירוויזיון 1976, עם השיר "Save Your Kisses for Me" של Brotherhood of Man; באירוויזיון 1981 עם השיר "Making Your Mind Up" של להקת באקס פיז ובאירוויזיון 1997, עם השיר "Love Shine a Light" בביצוע של קתרינה והגלים. הממלכה המאוחדת סיימה במקום השני 15 פעמים – יותר מכל מדינה אחרת. עד אירוויזיון 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות הממלכה המאוחדת בתחרות פחתה. היא סיימה את אירוויזיון 2021 במקום האחרון עם 0 נקודות, כששלחה את ג'יימס ניומן עם השיר "Embers".
בין השנים 2011–2015 הקימה רשות השידור הממלכתית ועדה שהואמנה על בחירת הנציג והשיר באופן פנימי. בשנת 2016 שונה הליך הבחירה לקדם לאומי. שיטה זו נותרה על כנה עד לשנת 2019. בשנת 2020 בחרה BBC לחזור לשיטת הבחירה הפנימית בשיתוף עם חברת התקליטים BMG.
לפני האירוויזיון

ב-21 באוקטובר 2021, יום לאחר פרסום המדינות המשתתפות באירוויזיון 2022, הכריזה רשות השידור על כמה שינויים בתהליך בחירת הנציג. גם השנה הוא יבחר בבחירה פנימית, אך הפעם בשיתוף עם חברת התקליטים טאפ מיוזיק. אמנים רבים חתומים בחברה זו, ביניהם דואה ליפה, לנה דל ריי ואלי גולדינג. קייט פיליפס, עורכת ה-BBC, הצהירה כי שיתוף הפעולה החדש עשוי להביא את הממלכה המאוחדת לימי גדולותיה באירוויזיון, שכן אמן מוכר ומבוסס יוכל לייצגה. ב-25 בינואר 2022 הכריזה חברת התקליטים כי היא החלה לרשום אמנים פוטנציאליים לאירוויזיון.
בנובמבר 2021 הכריז הצמד המוזיקלי HYYTS כי הם מועמדים לייצג את המדינה בתחרות. הדבר אושר בריאיון בערוץ BBC Scotland, ששודרה מאוחר יותר ב-29 בינואר 2022. ב-3 בפברואר 2022 הכריזה מנחת תוכנית הבוקר Smooth London, ג'ני פלקונר, באופן לא רשמי כי צ'לסי גריימס נבחרה לייצג את הממלכה המאוחדת בתחרות הקרובה. ה-BBC לא פרסם אף אישור להכרזה, וגריימס עצמה אף הכחישה זאת בעמוד הטוויטר שלה.
סאם ריידר הוכרז כנציגה הממלכה המאוחדת באירוויזיון 2022, עם השיר "Space Man" ב-10 במרץ 2022. זה הוכרז על ידי סקוט מילס בתוכנית הבוקר של BBC Radio 1.
מאחר שהייתי מעריץ של תחרות האירוויזיון מאז שהייתי ילד, אני גאה שקיבלתי את ההזדמנות לשיר באירוע זה לצד כמה מהיוצרים, המבצעים וכותבי השירים המוכשרים ביותר ביבשת אירופה. אני מקווה שאייצג את הממלכה המאוחדת, מדינתי, בצורה שהיא תוכל להיות גאה.
על מנת לקדם את "Space Man" ריידר הופיע במספר מדינות באירופה: תחילה הופיע במספר תוכניות טלוויזיה בריטי, ולאחר מכן טס לבולגריה שם צילם את הופעת הגיבוי של השיר בפני אזרחי המדינה. הוא הופיע גם במסיבות האירוויזיון השנתיות בלונדון ב-3 באפריל, באמסטרדם ב-9 באפריל ובמדריד ב-16 באפריל. ב-7 באפריל הופיע בתחנות רדיו הולנדיות, וב-14 באפריל נסע לבלגרד והופיע גם שם בתחנות רדיו מקומיות. הוא הופיע גם בסן מרינו, יוון וגרמניה.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שהממלכה המאוחדת חברה בחמש המדינות הגדולות, היא תעפיל לגמר באופן אוטומטי. ב-26 בינואר 2022 נקבע בהגרלת חצאי הגמר כי היא תצביע בחצי הגמר השני.
שני חצאי הגמר שודרו ב-BBC Three וב-BBC iPlayer, בפרשנותם של סקוט מילס וריילן קלארק. זו הייתה הפעם הראשונה מאז 2015 שחצאי הגמר שודרו ב-BBC Three ולא בערוץ BBC Four.‏ הגמר שודר בווריאציות האזוריות של BBC One ברחבי הממלכה המאוחדת בפרשנותו של גרהם נורטון, וב-BBC Radio 2 כשקן ברוס תפקד כפרשן. מגיש הנקודות בערב הגמר מטעם הממלכה המאוחדת היה AJ אודודו.
ב-20 בינואר אותה השנה הכריזה BBC כי חשיפת ההצבעות של חבר השיפוט הבריטי בערב הגמר תתבצע מהעיר סלפורד, שבצפון המדינה, ולא מלונדון כמקובל. ההחלטה הזו התקבלה כדי להאדיר את התרבות המוזיקלית של צפון המדינה, שכן איננה זוכה לפרסום. ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. הממלכה המאוחדת הופיעה כמדינה ה-22, לפני פולין ואחרי אוסטרליה. ב-14 במאי ביצע ריידר את "Space Man" בגמר התחרות. הוא הגיע למקום השני עם 466 נקודות (283 מהשופטים ו-183 מהקהל).
ההופעה הבריטית בגמר האירוויזיון נפתחה באורות בצבעי שחור-לבן ואפקטים של עשן על רצפת הבמה. לאחר מכן הוצג סאם ריידר, שלבש נעלי ספורט וסרבל צניחה חופשית עם טלאים שתפורים לבגדיו בצורת כוכבים, ירחים ושמשות – קישור לשם השיר "Space Man" ("איש החלל"). מסביב לריידר, שעמד על בסיס בצורת מעגל במרכז הבמה, הוצבו שלוש כנפי מתכת עצומים (אביזר התפאורה הגדול ביותר באירוויזיון 2022). שלוש הכנפיים נעו במהלך ההופעה, והחליפו את צבעם באמצעות מנורות לד שהודבקו עליהן. לקראת סיום השיר שלושתן הופלו על ידי ריידר לרצפה, ולאחר מכן נפתח סולו הגיטרה שלו. סולו הגיטרה אינו מופיע בגרסתו הרגילה של "Space Man", אלא בגרסת האירוויזיון שלו. הממלכה המאוחדת הגיע למקום השני, לפני זוכת האירוע, אוקראינה, ששלחה את קאלוש עם השיר "Stefania". היא קיבלה בסך הכל 466 נקודות (283 מהשופטים ו-183 מהקהל). זהו מספר הנקודות הגבוה ביותר שהממלכה המאוחדת צברה בהיסטוריית התחרות.
באירוויזיון > הצבעה

במהלך שלושת המופעים העניקה כל מדינה שתי קבוצות הצבעה (הקהל של אותה המדינה והשופטים). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הבריטי הורכב מאדם האנטר, דניסה פירסון, אליוט קנדי, מת'יו קסייה, והלן ג'ורג'. בגמר הגיעה הממלכה המאוחדת למקום השני עם 466 נקודות. שמונה מחברי השיפוט הלאומיים העניקו את מירב הנקודות (12) למדינה בגמר: אוסטריה, אזרבייג'ן, בלגיה, צ'כיה, צרפת, גאורגיה, גרמניה ואוקראינה. הממלכה המאוחדת קיבלה את מירב הנקודות גם מהצבעות הקהל של מלטה. הממלכה המאוחדת העניקה את 12 הנקודות לשוודיה (שופטים) ואירלנד (קהל) בחצי הגמר השני, ולשוודיה (שופטים) ואוקראינה (קהל) בגמר.
באירוויזיון > הצבעה > נקודות שהוענקו לממלכה המאוחדת

| 0 | 1 | 2 |
| --- | --- | --- |

| נקודות | קהל | שופטים |
| 12 נקודות | מלטה מלטה | אוסטריה אוסטריה אזרבייג'ן אזרבייג'ן בלגיה בלגיה צ'כיה צ'כיה צרפת צרפת גאורגיה גאורגיה גרמניה גרמניה אוקראינה אוקראינה |
| 10 נקודות | ישראל ישראל | אלבניה אלבניה בולגריה בולגריה פינלנד פינלנד ישראל ישראל ליטא ליטא מולדובה מולדובה פורטוגל פורטוגל |
| 8 נקודות | אוסטריה אוסטריה אזרבייג'ן אזרבייג'ן הולנד הולנד ספרד ספרד | אירלנד אירלנד לטביה לטביה מלטה מלטה מקדוניה הצפונית מקדוניה הצפונית פולין פולין רומניה רומניה סן מרינו סן מרינו שוודיה שוודיה |
| 7 נקודות | אוסטרליה אוסטרליה איסלנד איסלנד אוקראינה אוקראינה | איסלנד איסלנד |
| 6 נקודות | קפריסין קפריסין דנמרק דנמרק גרמניה גרמניה אירלנד אירלנד איטליה איטליה נורווגיה נורווגיה פורטוגל פורטוגל סן מרינו סן מרינו שוודיה שוודיה | דנמרק דנמרק איטליה איטליה נורווגיה נורווגיה שווייץ שווייץ |
| 5 נקודות | אסטוניה אסטוניה יוון יוון שווייץ שווייץ | מונטנגרו מונטנגרו |
| 4 נקודות | אלבניה אלבניה גאורגיה גאורגיה פינלנד פינלנד ליטא ליטא | אסטוניה אסטוניה הולנד הולנד |
| 3 נקודות | בלגיה בלגיה בולגריה בולגריה לטביה לטביה מולדובה מולדובה פולין פולין רומניה רומניה | קפריסין קפריסין ספרד ספרד |
| 2 נקודות | צ'כיה צ'כיה צרפת צרפת | סלובניה סלובניה |
| 1 נקודות | ארמניה ארמניה | סרביה סרביה |
התפוצצות לווייתן

ערך זה עוסק בפיצוץ כתוצאה מהצטברות גזים במערכת העיכול של הלוויתן. אם התכוונתם לשימוש בחומר נפץ על ידי בני אדם, ראו .
התפוצצות לווייתן היא תופעה שבה גופתו של לווייתן מתפוצצת כתוצאה מהצטברות גזים והתגברות הלחץ הפנימי בתוכו.
המקרה הנודע ביותר של התפוצצות לווייתן התרחש בשנת 2004 בטאיוואן, כאשר לווייתן התפוצץ באזור מאוכלס, באמצע העברתו על גבי משאית לאזור אחר מהמזח שהושאר בו. עובדי הנמל הואשמו לאחר האירוע שלא הזדרזו לפעול ולהעבירו במהירות, לפני שיצטברו בתוכו מספיק גזים שיגרמו להתפוצצותו.
ראו גם

החפת לווייתנים
פיצוץ לווייתן
התפוצצות מכלית הדלק באיבדאן

| --- | --- |
 תאריך:  5 בנובמבר 2000
 גורם:  תאונת דרכים
 הרוגים:  100–200
 
התפוצצות מכלית הדלק באיבדאן הוא אסון שאירע ב-5 בנובמבר 2000 באיבדאן שבניגריה. פיצוץ מכלית דלק והשרפה שפרצה בעקבותיו, הרגו בין 100 ל-200 אנשים.
נהג מכלית הדלק איבד שליטה על המכלית והתנגש בטור ארוך של כלי רכב שעמד בפקק תנועה. ההתנגשות יצרה דליפת דלק, שהובילה לפיצוץ.
מספר ההרוגים אינו ברור. ממשלת ניגריה הכריזה על 96 גופות שחולצו, אך כלי תקשורת מקומיים ובינלאומיים מעריכים שמספר ההרוגים היה בין 100 ל-200. משטרת ניגריה הודיעה כי היא חילצה מזירת הפיצוץ 115 כלי רכב הרוסים.
המשטרה וכוחות ההצלה הגיעו לזירה זמן רב לאחר הפיצוץ, משום שניידת משטרה שהגיעה למקום מיד אחרי הפיצוץ הותקפה והוצתה בידי המון זועם. ההערכה היא כי גופות רבות נשרפו כליל, ונוספות חולצו ונקברו בטרם הגעת כוחות ההצלה על ידי מתנדבים או על ידי בני משפחה.
בתי החולים המקומיים הוצפו בנפגעים ברמות פציעה שונות, והודיעו כי הם לא עומדים בעומס וכי חסר להם ציוד רפואי בסיסי.
תושבים מקומיים טענו כי הפקק נוצר בתחילה בשל ניידות משטרה שיצרו מחסום מאולתר במטרה לגבות דמי חסות, אך כוחות השיטור הכחישו את הדבר.
הערות שוליים

↑  The Hindu : 200 killed in road crash, web.archive.org, ‏2007-03-09
↑  "Nigeria tanker inferno kills over 100" (באנגלית בריטית). 2000-11-06. נבדק ב-2021-11-13.
↑  The Namibian | Africa News | 150 killed in Nigerian crash, web.archive.org, ‏2005-11-01
ערך זה הוא קצרמרבנושא אסונות. אתם מוזמנים לתרום לוויקיפדיה ו.
ויקטוריה קצמן

| --- | --- |

קצמן (שנייה מימין) בגמר "הדוגמניות", 2005
 לידה:  1986  (בת 38 בערך) הרפובליקה הסובייטית הפדרטיבית הסוציאליסטית הרוסית, ברית המועצות (כיום ברוסיה)
 מדינה:  ישראל, ברית המועצות 
 
ויקטוריה קצמן (ברוסית: Виктория Кацман; נולדה ב-5 ביולי 1986) היא דוגמנית עבר ישראלית ילידת-רוסיה הסובייטית.
ביוגרפיה

נולדה ברוסיה הסובייטית שבברית המועצות לשעבר, ועלתה לישראל בגיל ארבע ב-1991, וגדלה בנהריה.
ב-2005 היא זכתה בעונה הראשונה של תוכנית הריאליטי "הדוגמניות" בערוץ 10, לאחר זכייתה הובילה את הקמפיינים לחברות האופנה "בוניטה", "מייבלין ניו-יורק" ו"אינטימה", והצטלמה בעירום חלקי למגזין בגדי הים של "בלייזר", ב-2007 עזבה את סוכנות "לוק" ועברה להות מיוצגת על ידי סוכנות "יולי", ב-2008 הובילה את הקמפיין לרשתות "העין השלישית", "וScoop", ב-2009 השתתפה בתצוגת אופנה של דיור שנערכה בסין. סיפרה שלקחה פסק זמן מהדוגמנות בשנת 2017.
נכון ל-2020, היא סוכנת נדל"ן בחברת גינדי תל אביב, ומלמדת יוגה.
הערות שוליים

1 2  הילה רגב, ויקטוריה קצמן זוכת "הדוגמניות" חוזרת בהפקת אופנה חורפית, באתר Xnet‏, 22 בינואר 2020
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
התפוצצות מכלית הדלק באוקובי

| --- | --- |
 תאריך:  12 ביולי 2012
 שעה:  06:30
 מיקום:  אוקובי 
 גורם:  תאונת דרכים
 הרוגים:  121
 פצועים:  75+
 
התפוצצות מכלית הדלק באוקובי הוא אסון שאירע ב-12 ביולי 2012 סמוך לכפר אוקובי שבניגריה, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 121 אנשים ונפצעו לפחות 75 נוספים.
מכלית הדלק התהפכה לתעלה לאחר שנהגהּ ניסה להימנע מהתנגשות באוטובוס, וההתהפכות גרמה לדליפת דלק משמעותית.
מאות מקומיים הגיעו אל המכלית והחלו לשאוב ולגנוב ממנה דלק, והם היו הנפגעים העיקריים בפיצוץ, שהתרחש כ-40 דקות לאחר ההתהפכות. נהג המכלית ניסה להזהיר את המקומיים מהצפוי, אך ללא הועיל.
מניין ההרוגים עמד בתחילה על 95 אנשים, אך עודכן ל-121 אנשים לאחר שהוחזרו לבית החולים גופות שנלקחו מיד אחרי הפיצוץ על ידי בני משפחות הנפגעים.
מספר הפצועים שפונו לבתי החולים עמד על 75, אם כי ההערכות הן שמספר הפצועים היה גבוה הרבה יותר, אך הם העדיפו לקבל טיפול במרפאות פרטיות או אצל קרובי משפחותיהם.
נשיא ניגריה, גודלאק ג'ונתן, אמר כי הוא "עצוב מאוד מאובדן חיים רבים" ו"מבוהל במיוחד מהעובדה ששוב, כל כך הרבה חיים אבדו באסון שניתן היה להימנע ממנו".
הערות שוליים

↑  BNO News -- Inbox, archive.md, ‏2013-01-18
↑  "Nigerians die in fuel tanker fire". BBC News (באנגלית בריטית). 2012-07-12. נבדק ב-2021-11-11.
ויקי באום

| --- | --- |

פורטרט מאת אמיל שטומפ
 לידה:  24 בינואר 1888 וינה, האימפריה האוסטרו-הונגרית 
 פטירה:  29 באוגוסט 1960 (בגיל 72) הוליווד, ארצות הברית 
 מדינה:  ארצות הברית, אוסטריה 
 שפות היצירה:  גרמנית, אנגלית 
 בן או בת זוג:  Max Prels (1906–1910)  Richard Lert (1916–?) 
 
הדויג (ויקי) באום (Hedwig (Vicki) Baum; ‏24 בינואר 1888 – 29 באוגוסט 1960) הייתה סופרת יהודייה-אוסטרית. אחד מספריה הידועים ביותר הוא גראנד הוטל (Menschen im Hotel), מהצלחותיה הראשונות ברמה בינלאומית.
קורות חיים

באום נולדה בווינה למשפחה יהודית. את הקריירה האמנותית שלה החלה בתחום המוזיקה, כנבלנית. היא למדה בקונסרבטוריון הווינאי וניגנה בתזמורת בגרמניה במשך שלוש שנים. לאחר מכן עבדה כעיתונאית במגזין Berliner Illustrierte Zeitung של הוצאת אולשטיין-פרלאג הברלינאית.
היא נישאה פעמיים: בפעם הראשונה, בשנת 1914, לעיתונאי אוסטרי, שהכניס אותה אל זירת התרבות הווינאית; ובשנייה, בשנת 1916, לריכרד לרט (Richard Lert), מנצח וחברה הקרוב מאז ימי ילדותם. בשנות מלחמת העולם הראשונה עבדה זמן קצר כאחות.
באום החלה לכתוב בנעוריה. ספרה הראשון, Frühe Schatten (צל מוקדם), יצא לאור כשהייתה בת 31. עיקר פרסומה בא לה מן הרומן "גראנד הוטל", משנת 1929. סרט באותו שם, שנעשה לפי הספר, זכה בפרס אוסקר לסרט הטוב ביותר. ספר זיכרונותיה, It Was All Quite Different יצא לאור לאחר מותה, בשנת 1964. ויקי באום כתבה יותר מ-50 רומנים, ולפחות עשרה מהם עובדו לסרטי קולנוע בהוליווד.
מספריה שתורגמו לעברית

מריון חיה
בחזרה לחיים
הסטודנטית לכימיה, הוצאת בקר, סדרת "פנינים", 1950, תרגום: פאני פישמן
גראנד הוטל, הוצאת זמורה ביתן 1985, תרגם מגרמנית צבי ארד
מלון שנחאי הוצאת בקר 1950 תרגם יצחק הירשברג
הקריירה של דוריס הארט הוצאת תבל, תרגם יצחק הירשברג
בלרינה הוצאת עדית 1960, תרגם מ. אדר
אולה הגמד הוצאת המתמיד 1960. מהדורה נוספת הופיעה בהוצאת מעריב
העץ הבוכה
הטיסה הגורלית, הוצאת מ. מזרחי 1966, תרגם אריה חשביה
מלאך בלי ראש, הוצאת מסדה 1954, תרגמו ב. פרנקל וב. אמדן
הכוכב שנפל, הוצאת הספרייה הישראלית תש"י (1950), תרגם אפרים קרליץ; יצא לאור גם בכריכה רכה (שני חלקים) תחת השם חיים ללא סוד בהוצאת הקורא
חזרה לחיים, הוצאת ניב תש"י-, תרגם נחמיה פורת *לעולם אין לדעת, רומן, הוצאת ניצן, תל אביב 1949
הרחבת HNN

במתמטיקה, הרחבת HNN היא דרך לבנות חבורה חדשה מחבורה קיימת. לחבורות אלו שימושים רבים בתורת החבורות הקומבינטורית.
ההרחבה התגלתה בשנת 1949 על ידי המתמטיקאים גרהאם היגמן, ברנד נוימן והאנה נוימן, ונקראת על שם שלושתם.
הגדרה

בהינתן חבורה  G הנוצרת על ידי יוצרים ויחסים  \left\langle S\mid R\right\rangle  ואיזומורפיזם  \varphi :H\rightarrow K בין שתי תתי חבורות של  G, הרחבת ה-HNN של  G ביחס ל- \varphi  היא החבורה  \left\langle S,t\mid R,ht=t\varphi \left(h\right)\right\rangle  כאשר h נע על כל האיברים ב- H. את החבורה המתקבלת מסמנים ב-  G\ast _{\varphi }.
הבנייה מוסיפה משתנה חדש  t, באופן שיתקיים  t^{-1}Ht=K, כלומר  t מצמידה את  H ל- K.
צורה נורמלית

הלמה של בריטון מאפשרת לכתוב כל איבר  g ב- G\ast _{\varphi } בצורה g0tε1g1tε1...tεngn, כאשר כל ה-εi הם 1 או 1-, אחרי כל t1 בא איבר מ-H, ואחרי כל 1-t בא איבר מ-K.
יתרה מכך, לכל הצגה של g בצורה הזאת, ε1,...εn הם יחידים.
שימושים

השימוש המקורי של הרחבות HNN היה, בהינתן חבורה G ושתי תתי-חבורות איזומורפיות שלה, למצוא חבורה המכילה את G ובה הן צמודות. שימוש זה אפשר, למשל, להוכיח את קיומה של חבורה אינסופית עם שתי מחלקות צמידות (ובפרט פשוטה).
שימוש נוסף הוא בטופולוגיה אלגברית: בהינתן מרחב X שהחבורה היסודית שלו היא G, הרחבת HNN מאפשרת למצוא את החבורה היסודית של המרחב X בו "מדביקים" חלק שהחבורה שלו היא H לחלק שהחבורה שלו היא K. זהו אנלוג למשפט ואן קמפן המאפשר לבנות, בעזרת היתוך של שתי חבורות יסודיות של מרחבים את החבורה היסודית של הדבקה שלהם זה לזה.
שימוש חשוב נוסף הוא בתורת בס-סר. שם הרחבות HNN, ביחד עם היתוך, הן הבניות היסודיות מהן בונים את החבורה של כל גרף חבורות. הרחבת HNN משמשת ללולאות (קשת מקודקוד לעצמו), ואילו היתוך משמש לקשת בין קודקודים שונים.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
התפוצצות הקרון המכלי בווייברלי

| --- | --- |
 תאריך:  24 בפברואר 1978
 שעה:  14:58
 מיקום:  וייברלי
 גורם:  שימוט
 קואורדינטות:  36°05′13″N 87°47′31″W﻿ / ﻿36.087°N 87.792°W﻿ / 36.087; -87.792
 הרוגים:  16
 פצועים:  43
 נזק:  $1,800,000
 he
 
התפוצצות הקרון המכלי בוייברלי היא אסון שאירע ב-24 בפברואר 1978 בווייברלי (אנ') שבטנסי, ארצות הברית. בפיצוץ קרון מכלי ובשרפה שפרצה בעקבותיו נספו 16 אנשים, ונפצעו רבים נוספים.